b'\n_START_ARTICLE_\nKeane\n_START_SECTION_\nHistoriaa\n_START_PARAGRAPH_\nKeane on kotoisin Battlesta, joka sijaitsee East Sussexin l\xc3\xa4\xc3\xa4niss\xc3\xa4 Englannissa. Yhtye perustettiin vuonna 1997 ja aluksi se coveroi U2:ta, Oasista ja The Beatlesia. Pian yhtye kuitenkin halusi tehd\xc3\xa4 ja esitt\xc3\xa4\xc3\xa4 omia kappaleitaan._NEWLINE_Yhtyeen toinen levy Under the Iron Sea ilmestyi 12. kes\xc3\xa4kuuta 2006 lukuun ottamatta Yhdysvaltoja ja Kanadaa, joissa se ilmestyi 20. kes\xc3\xa4kuuta. Levyn kansitaiteesta vastaa suomalais-brittil\xc3\xa4inen taiteilija Sanna Annukka Smith, jonka vaikutteena on vahvasti Kalevala ja Suomen muinaiset kansantarut. Levyn ensimm\xc3\xa4isen singlen Atlantic musiikkivideon on ohjannut skotlantilainen kirjailija Irvine Welsh, joka tunnetaan muun muassa teoksestaan Trainspotting._NEWLINE_Keanen kolmas albumi, Perfect Symmetry julkaistiin 13. lokakuuta 2008.'